ভারতের উপরাষ্ট্রপতি নির্বাচনে জয়ী হলেন ন্যাশনাল ডেমোক্রেটিক অ্যালাইনস  এনডিএ প্রার্থী বেঙ্কাইয়া নাইডু
দেশের পরবর্তী উপরাষ্ট্রপতি হচ্ছেন প্রাক্তন কেন্দ্রীয় মন্ত্রী বেঙ্কাইয়া নাইডু তিনি দেশের তেরো-তম উপরাষ্ট্রপতি হতে চলেছেন।
অতি সম্প্রতি ভারতের রাষ্ট্রপতি নির্বাচনের পর এবার দেশের উপরাষ্ট্রপতি নির্বাচনে জয়ী হলেন ন্যাশনাল ডেমোক্রেটিক অ্যালাইনস এনডিএ প্রার্থী বেঙ্কাইয়া নাইডু। তিনি উপ রাষ্ট্রপতি নির্বাচনে পরাজিত করলেন ইউনাইটেড প্রোগ্রেসিভ অ্যালাইনস ইউপিএ প্রার্থী গোপালকৃষ্ণ গাঁধীকে। বেঙ্কাইয়া নাইডু পেয়েছেন পাঁচশো ষোলোটি ভোট। অন্যদিকে গোপালকৃষ্ণ গান্ধী পেয়েছেন দুশোচুয়াল্লিশটি ভোট। ফলে দেশের পরবর্তী উপরাষ্ট্রপতি হচ্ছেন প্রাক্তন কেন্দ্রীয় মন্ত্রী বেঙ্কাইয়া নাইডু তিনি দেশের তেরো-তম উপরাষ্ট্রপতি হতে চলেছেন। দেশেরবিদায়ী উপ রাষ্ট্রপতি হামিদ আনসারি পরপর দুটি দফা এই পদে ছিলেন। আগামী দশই আগষ্ট তারিখ তাঁর মেয়াদ শেষ হচ্ছে। এরপর শপথগ্রহণ করবেন বেঙ্কাইয়া নাইডু। ফল প্রকাশের পর ট্যুইট করে বেঙ্কাইয়া নাইডু কে অভিনন্দন জানিয়েছেন প্রধানমন্ত্রী নরেন্দ্র মোদী, পশ্চিমবঙ্গের মুখ্যমন্ত্রী মমতা বন্দ্যোপাধ্যায়। গোপালকৃষ্ণ গান্ধীও তাঁর প্রতিদ্বন্দ্বীকে অভিনন্দন জানিয়েছেন। তিনি যে সাংসদদের সমর্থন পেয়েছেন, তাঁদের ধন্যবাদ জানিয়েছেন। গোপালকৃষ্ণ গান্ধীর বক্তব্য বিরোধীরা ঐক্যবদ্ধভাবে তাঁকে যেভাবে সমর্থন করেছেন, তাতে তিনি অভিভূত। প্রত্যাশার চেয়েও ভাল ফল হয়েছে। কংগ্রেস সাংসদ গুলাম নবি আজাদ বলেছেন, জয় হোক বা পরাজয়, বিরোধীরা নীতির ক্ষেত্রে আপস করবে না। যাঁরা এনডিএ-র বিরুদ্ধে ভোট দিয়েছেন তাঁদের ধন্যবাদ।